

**RO**

Stimată doamnă/Stimate domn,

Comitetul Economic și Social European (CESE) lansează cea de-a 10-a ediție a manifestării **„Europa ta, părerea ta!”, la Bruxelles, între 21 și 22 martie 2019.**

[În cadrul manifestării „Europa ta, părerea ta!” (*Your Europe, Your Say* – YEYS),](https://www.eesc.europa.eu/yeys2019) sunt invitate la Bruxelles 33 de școli (din cele 28 de state membre ale UE și cele cinci țări candidate la aderarea la UE), pentru o dezbatere pe o temă de actualitate, care prezintă interes pentru tineri.

Această nouă ediție este intitulată „**« Europa ta, părerea ta! » împlinește 10 ani: votați pentru viitor**”, cu trimitere la alegerile pentru Parlamentul European, care vor avea loc în 2019. Elevii vor fi invitați să își exprime punctele de vedere cu privire la o serie de aspecte, printre care:

* Care ar trebui să fie rolul tinerilor în construirea Europei și cum se pot implica ei în mai mare măsură?
* Ce poate face Europa pentru ca mai mulți tineri să ia parte la alegeri și care ar putea fi consecințele votului lor?
* Cum poate fi consolidată democrația în Europa și cum se poate asigura o mai bună informare cu privire la politicile UE, pentru combaterea știrilor false?
* Cum pot contribui tinerii europeni la o Europă mai democratică și mai participativă?

Dacă școala dvs. este o unitate de învățământ secundar, de orice tip, din unul dintre cele 28 de state membre sau din una dintre cele cinci țări candidate la aderarea la UE, vă invităm călduros [**să trimiteți o cerere de participare la ediția 2019 a manifestării „Europa ta, părerea ta!”.**](http://cdweb.eesc.europa.eu/eesceuropaeu-ae77k/pages/shcqwmileeibewbqvqbd6g.html)

Va avea loc o selecție prin tragere la sorți, iar reprezentanții școlilor selectate vor petrece **trei zile** la Bruxelles. În cazul în care școala dvs. este selectată, veți putea puteți trimite **trei elevi** din penultimul an, însoțiți de un profesor. CESE va acoperi atât costurile de deplasare și cazare, cât și costul meselor, pe durata manifestării.

Ei se vor întâlni cu elevi din alte țări, cu care vor putea să facă schimb de opinii și să elaboreze rezoluții pe teme legate de Uniunea Europeană. Va fi o ocazie unică de a înțelege mai bine modul în care funcționează Uniunea și de a participa la o dezbatere similară cu cele purtate în cadrul unei adunări, într‑un mediu multicultural.

Se va asigura interpretare în engleză și franceză în timpul sesiunilor plenare, iar ședințele pregătitoare ale grupurilor de lucru se vor desfășura în limba engleză.

Membrii CESE vor vizita unitățile de învățământ selectate pentru a-i pregăti pe elevi pentru dezbaterile de la Bruxelles. Înaintea acestor vizite, instituțiile respective vor primi documentație și materiale didactice.

[Puteți găsi pe site-ul nostru web descrierea detaliată a acestei manifestări](https://www.eesc.europa.eu/yeys2019), videoclipul YEYS 2018, formularul de înscriere online, regulamentul și toate informațiile practice necesare.

[**Termenul de depunere a candidaturilor este 18 noiembrie 2018.**](http://cdweb.eesc.europa.eu/eesceuropaeu-ae77k/pages/shcqwmileeibewbqvqbd6g.html)

Vă așteptăm cu drag la Bruxelles!

Cu stimă,

Isabel Caño Aguilar  
Vicepreședintă a CESE responsabilă cu comunicarea

**[](http://instagram.com/youreurope/)** **[](https://twitter.com/youreurope)** **[](https://www.facebook.com/pages/Your-Europe-Your-Say/255682697155?ref=hl)**